मुस्लिम समुदाय की सभी पिछड़ी जातियाँ राज्य में पिछड़ी जातियों की सूची और केन्द्र में ओबीसी लिस्ट में शामिल हैं. ऐसे में सहज सवाल उठता है कि सभी मुसलमानों को आरक्षण का मुद्दा क्यों और किसके लिए उठ रहा है? जिस तरह हिंदू समाज में सवर्ण जातियाँ आरक्षण की लिस्ट से बाहर है उसी तरह मुस्लिम समाज की सवर्ण जातियाँ भी आरक्षण की श्रेणी से बाहर है. इसलिए सभी मुसलमानों को आरक्षण देने का अर्थ होता है सवर्ण मुसलमानों को आरक्षण देना. वस्तुतः, सभी मुसलमानों को आरक्षण सवर्ण मुसलमानों को पिछले दरवाज़े से आरक्षण देने का एक शातिराना चाल है.